**Măsurile de prevenirea incendiilor pentru perioadele caniculare**

            Canicula poate provoca incendii sau poate întreţine incendiile de pădure provocate prin neglijenţă.

***prevenirea incendiilor se vor respecta următoarele reguli:***

* Nu aruncaţi țigări aprinse la întâmplare, mai ales în zone cu vegetaţie uscată sau în apropierea depozitelor de furaje;
* Nu depozitaţi materiale lemnoase, furaje sau alte materiale combustibile sau inflamabile în podurile clădirilor;
* Este interzisă folosirea chibriturilor, lumânărilor, lămpilor de iluminat cu petrol, în depozite de furaje, grajduri, magazii sau poduri;
* Este interzisă utilizarea focului deschis în locuri cu pericol de incendiu, în zonele afectate de uscăciune avansată, precum și pe timp de vânt;
* Utilizarea focului deschis nu se admite la distanțe mai mici de 40 m față de locurile cu pericol de explozie: gaze și lichide combustibile, vapori inflamabili, explozivi, respectiv 10 m față de materiale sau substanțe combustibile: lemn, hârtie, carton asfaltat,textile, bitum, ulei etc. fără a fi supravegheat prin măsuri corespunzătoare;
* Prevenirea jocului copiilor cu focul în condiţii şi în locuri în care se pot produce incendii, aceasta constituind o obligaţie a persoanelor care răspund, potrivit legii, de creşterea, educarea şi îngrijirea copiilor.